section_heading: Važne relacije neodređenosti
paragraph_text: Što znači da nije moguće istovremeno poznavati vrijednosti dviju komponenti kutne količine gibanja. Ovdje se također vidi neobičnost kvantne mehanike. U klasičnoj mehanici, ako imamo neku fizikalnu vektorsku veličinu, možemo joj definirati komponente u sve tri prostorne koordinate. Tako npr. brzina <math>\vec{v}</math> ima komponente <math>v_{x}</math>, <math>v_{y}</math> i <math>v_{z}</math> u smjeru x, y i z. Isto vrijedi i za kutnu količinu gibanja. No u kvantnoj mehanici, ako znate jednu komponentu kutne količine gibanja, npr. <math>L_{x}</math>, ostale dvije komponente kutne količine gibanja, <math>L_{y}</math> i <math>L_{z}</math>, su nedefinirane, odnosno, strogo gledajući, ne postoje.